CELEX: 21997D0313(12)
Language: hr
Date: 1996-12-20 00:00:00
Title: Odluka Zajedničkog odbora EGP-a br. 84/96 od 20. prosinca 1996. o izmjeni Protokola 31 uz Sporazum o EGP-u, o suradnji na posebnim područjima izvan područja četiriju sloboda

11/Sv. 091
            
            
               HR
            
            
               Službeni list Europske unije
            
            
               12
            
         21997D0313(12)
   
               L 071/44
            
            
               SLUŽBENI LIST EUROPSKE UNIJE
            
            
               20.12.1996.
            
         
      ODLUKA ZAJEDNIČKOG ODBORA EGP-a
   br. 84/96
   od 20. prosinca 1996.
   o izmjeni Protokola 31 uz Sporazum o EGP-u, o suradnji na posebnim područjima izvan područja četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da je Protokol 31 uz Sporazum izmijenjen između ostalog Odlukom Zajedničkog odbora EGP-a br. 70/96 (1);
   budući da bi Protokol 31 trebalo izmijeniti kako bi se omogućilo sudjelovanje država EFTA-e u promicanju učinkovitosti energije u Zajednici,
   ODLUČIO JE:
   Članak 1.
   Članak 14. Protokola 31 uz Sporazum zamjenjuje se sljedećim:
   
      „Članak 14.
      Programi za energiju i energetske aktivnosti vezane uz okoliš:
      1.   Od 1. siječnja 1996. države EFTA-e sudjeluju u programu Zajednice navedenom u stavku 5. točki (a) i u aktivnostima koje iz toga proizlaze.
      2.   Od 1. siječnja 1996. države EFTA-e sudjeluju u programu Zajednice navedenom u stavku 5. točki (b) i u aktivnostima koje iz toga proizlaze.
      3.   Države EFTA-e/EGP-a financijski doprinose programima iz stavka 5. točaka (a) i (b) i aktivnostima koje iz njih proizlaze u skladu s člankom 82. stavkom 1. točkom (a) Sporazuma.
      4.   Od početka sudjelovanja u programima iz stavka 5. točaka (a) i (b) i aktivnostima koje iz njih proizlaze države EFTA-e/EGP-a u potpunosti sudjeluju u odborima EZ-a koji pomažu Europskoj komisiji u upravljanju takvim programima i aktivnostima.
      5.   Ugovorne strane nastoje ojačati suradnju u okviru aktivnosti Zajednice koje proizlaze iz sljedećih akata Zajednice:
      
                  (a)
               
               
                  
                     393D 0500: Odluka Vijeća 93/500/EEZ od 13. rujna 1993. o promicanju obnovljivih izvora energije u Zajednici (Program Altener) (SL L 235, 18.9.1993., str. 41.).
               
            
                  (b)
               
               
                  
                     396D 0737: Odluka Vijeća 96/737/EEZ od 16. prosinca 1996. o višegodišnjem programu za promicanje učinkovitosti energije u Zajednici (Program SAVE II) (SL L 335, 24.12.1996., str. 50.).”
               
            
   Članak 2.
   Ova Odluka stupa na snagu 23. prosinca 1996., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a. Primjenjuje se od 1. siječnja 1996.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 20. prosinca 1996.
      
         
            Za Zajednički odbor EGP-a
         
         
            Predsjednik
         
         H. HAFSTEIN
         
      
   
   
      (1)  SL L 71, 13.3.1997., str. 43.